Número UN

Os números UN ou números da ONU ou identificadores UN (UN IDs) son números de catro díxitos que identifican as substancias perigosas, e outras mercadorías (como explosivos, líquidos inflamables, substancias tóxicas, etc.) coa finalidade de que sexan utilizados para identificalas durante o seu transporte internacional. 
Algunhas substancias perigosas teñen o seu propio número UN (por exemplo, o da acrilamida é UN2074), mentres que ás veces se lle dá un mesmo número a todo un grupo de substancias químicas ou produtos que teñen similares propiedades (por exemplo, os líquidos inflamables, se non se especifica outra cousa, levan o número UN1993). Un composto químicoen estado sólido pode recibir un número distinto que cando está en estado líquido se as súas propiedades en canto á perigosidade son significativamente diferentes. As substancias con diferentes niveis de pureza (ou concentración en solución) poden tamén recibir diferentes números UN.

Os números UN van desde o UN0001 a aproximadamente o UN3518 e son asignados polo Comité de Expertos da Organización das Nacións Unidas sobre o Transporte de Mercadorías Perigosas. Publícanse como parte das súas Recomendacións sobre o Transporte de Mercadorías Perigosas, tamén coñecido como o  Libro Alaranxado. Estas recomendacións adóptanse pola organización reguladora responsable de cada modo de transporte.

Non se asigna ningún número UN para as substancias non perigosas.

Outros números relacionados usados en Norteamérica son os números NA (Norte América) para substancias e son idénticos aos númeos UN, agás en que algunhas substancias que non teñen número UN si teñen número NA. Estes números adicionais van desde o NA8000 ao NA9999.UN and NA numbers

 Identificadores de perigosidade 

Asociado con cada número UN hai un identificador de perigosidade, que codifica a clase de perigo xeral que ten a substancia e a subdivisión (e, no caso dos explosivos, o seu grupo de compatibilidade). Se unha substancia presenta varios perigos distintos, entón poden especificarse identificadores de risco adicionais. Non é posible deducir a clase de perigo que ten unha substancia só a partir do seu número UN: debe buscarse nunha táboa.

+ Identificadores de perigo da ONU Clase  División  Descrición Clase 1   Explosivos  División 1.1  Explosivos con perigo de explosión masiva  División 1.2  Explosivos con perigo de proxección  División 1.3  Explosivos perigosos co lume predominanemente  División 1.4  Explosivos con perigo de explosión non significativo  División 1.5  Explosivos moi intensos cun perigo de explosión masiva  División 1.6  Artigos extremadamente insensibles Clase 2    Gases  División 2.1  Gases inflamables  División 2.2  Gases non inflamables, non tóxicos (non velenosos)  División 2.3  Gases tóxicos (velenosos) Clase 3    Líquidos inflamables (e combustibles líquidos [EUA]) Clase 4    Sólidos inflamables; materiais espontaneamente combustibles; e perigosos por seren substacias reactivas coa auga/materiais húmidos  División 4.1  Sólidos inflamables  División 4.2  Materiais espontaneamente combustibles  División 4.3  Substancias perigosas por seren reactivas coa auga/materiais húmidos Clase 5    Substancias oxidantes e peróxidos orgánicos  División 5.1  Substancias oxidantes  División 5.2  Peróxidos orgánicos Clase 6    Substancias tóxicas (velenosas) e substancias infecciosas  División 6.1  Substancias tóxicas (velenosas)  División 6.2  Substancias infecciosas Clase 7    Materiais radioactivos Clase 8    Substancias corrosivas Clase 9    Materiais perigosos misceláneos/Produtos, Substancias, ou Organismos

 Notas 

 Véxase tamén 
 Outros artigos 
Mercadorías perigosas
Número CAS

 Ligazóns externas 

 Search UN/NA-numbers HazMat Database baseada nas regulacións CFR49 dos Estados Unidos
 Comité de expertos das Nacións Unidas sobre o Transporte de Mercadorías perigosas
 Recomendacións da ONU sobre o transporte de mercadorías perigosas.  A Parte 2 define as clases de perigos e as súas divisións, e a Parte 3 contén unha lista completa de todos os números UN e os seus identificadores de perigo.
 O Emergency Response Guidebook do Departamento de Transporte de EUA contén unha lista de todos os números NA asignados xunto con procedementos de emerxencia recomendados.
 Sitio web dos números UN e NA. 

Categoría:Seguridade química